stanford-oval/wikipedia huggingface dataset:
Jalkapallon pomputtelu

Jalkapallon pomputtelu on  pallonkäsittelytaitoa ja koordinaatiokykyä vaativa harjoite, jossa jalkapallon pelivälinettä pidetään ilmassa ponnautellen sitä ruumiinosilla, joilla lajissa on sallittua palloa koskettaa. Pomputtelu on suosittu pallonkäsittelyharjoite ja sen erilaisia variaatioita on mukana jalkapallon taitokilpailuissa. Tarkoitusta varten on kehitetty myös normaalia jalkapalloa pienempiä tekniikkapalloja. Itse pelitilanteissa pomputtelua ei kuitenkaan useinkaan käytetä.
Pallon ilmassa pitämisen maailmanennätystä pitää hallussaan ukrainalainen Nikolai Kutsenko, joka vuonna 1995 piti palloa ilmassa 24 ja puolen tunnin ajan. Naisten maailmanennätystä pitää hallussaan brasilialainen Milene Domingues, joka vuonna 1997 yhdeksän tunnin ja kuuden minuutin aikana pompautti palloa 55 188 kertaa ilman, että pallo kertaakaan kosketti maata. Vuonna 1990 tšekkoslovakialainen tohtori Jan Skorkovský eteni Prahan maratonin (42,195 km) aikaan 7.18.55 pitäen koko ajan ilmassa jalkapalloa.
Pomputtelua voidaan harjoittaa myös pienissä ryhmissä ja taitavammat henkilöt voivat tehdä pallolla erilaisia temppuja. Viime vuosina erityisesti urheiluvälinetuotemerkki Nike on käyttänyt televisiomainoksissaan kansainvälisen tason huippujalkapalloilijoita kikkailemassa pallon kanssa.
Freestyle-jalkapallo

Pomputtelua harjoitetaan myös kilpailumuotoisesti, jolloin siitä joissakin yhteyksisä käytetään nimitystä freestyle-jalkapallo. Nike järjesti pallotaituruutta sisältäneitten mainostensa suosion innoittamana Nike Football -nimisen kilpailun. Nykyisin suosituin freestyle-muoto on eurooppalainen lowerbodycombo-tyyli. Nimensä mukaisesti tässä tyylissä pyritään tekemään pitkiä temppuyhdistelmiä ilman yhtään välipomputtelua. Tämä tyyli kehittyi vuosituhannen vaihteessa ja on noussut YouTube-aikakaudella hallitsevaksi tyyliksi. Temppuyhdistelmien kehittäjiä olivat muun muassa hollantilaiset Soufiane Touzani ja Nelson De Kok. Tyyliä edelsi niin sanottu controltyylin pomputtelu. Tässä tyylissä pyrittiin sujuvaan pallon hallintaan pomputtelemalla sitä esimerkiksi päällä ja kantapäillä. Tämän tyylin parhaita hallitsijoita ja kehittäjiä on korealainen Mr-Woo.
Aiheesta muualla

Wikimedia Commonsissa on kuvia tai muita tiedostoja aiheesta .
Ennätyksiä
Moskova Football Freestyle Organisaatio
Temppuilija pitää jalkapalloa niskansa päällä.
Jalkapallon maailmanmestaruuskilpailut 1978

Vuoden 1978 jalkapallon maailmanmestaruuskilpailut järjestettiin Argentiinassa. Turnauksen vei isäntämaa Argentiina, joka voitti loppuottelussa Alankomaat jatkoajalla luvuin 3–1. Alankomaiden Rob Rensenbrink oli ratkaista ottelun varsinaisen peliajan lopussa tilanteessa 1–1, mutta osui vain tolppaan.
Voitto oli Argentiinalle ensimmäinen ja täten siitä tuli kuudes maailmanmestaruuden voittanut joukkue Uruguayn, Italian, Saksan, Brasilian ja Englannin lisäksi.
Pronssia otti Brasilia, joka kukisti Italian 2–1.
Turnauksen kaava oli sama kuin vuoden 1974 kisoissa: lopputurnaukseen pääsi 16 joukkuetta, jotka jaettiin neljään neljän joukkueen lohkoon. Jokaisen lohkon kaksi parasta joukkuetta jatkoi toiselle kierrokselle, jossa joukkueet jaettiin kahteen neljän joukkueen lohkoon. Jatkolohkojen voittajat kohtasivat loppuottelussa ja toiseksi tulleet pronssiottelussa.
Sarjamuotoinen järjestelmä sai osakseen kritiikkiä, kun isäntämaa Argentiina ratkaisuottelussa voitti Perun 6–0 ja meni loppuotteluun ohi Brasilian, jonka maalisuhde jäi huonommaksi. Sopupelipuheet alkoivat heti suurinumeroisen voiton jälkeen. Suoria todisteita vilpistä ei ole noussut esiin, mutta joka tapauksessa isäntien onnistui muun muassa lykätä pelin alkua niin että samaan aikaan pelattavaksi tarkoitetun Brasilian ottelun lopputulos oli jo tiedossa. Perun pelaajat ovat myös kertoneet eräiden korkea-arvoisten poliittisten vaikuttajien kuten Argentiinan sotilasjuntan johtajan Jorge Videlan ja näiden vieraan Henry Kissingerin vierailleen ennen ottelun alkua pukukopissaan.
Toisen välierälohkon suurin yllätys oli Saksan liittotasavallan tappio Itävallalle 2–3. Itävallan tähtipelaaja oli Hans Krankl.
Argentiinassa juhlittiin mestaruutta viikkoja, ja saavutuksen, kuten koko turnauksen järjestämisenkin, katsottiin tukeneen maata hallinnutta sotilasjunttaa.
Parhaat maalintekijät

6 maalia
Mario Kempes
5 maalia
Rob Rensenbrink
Teófilo Cubillas
4 maalia
Leopoldo Luque
Hans Krankl
3 maalia
Dirceu
Roberto Dinamite
Karl-Heinz Rummenigge
Paolo Rossi
Johnny Rep
Aiheesta muualla

Wikimedia Commonsissa on kuvia tai muita tiedostoja aiheesta .
Yle Elävä arkisto: Kenraalien Argentiinassa taisteltiin maailman jalkapalloherruudesta
Ylen Elävä arkisto: Argentiina–Hollanti-finaalin tv-selostus vuodelta 1978
Mäyrämäki (täsmennyssivu)

Mäyrämäki voi tarkoittaa seuraavia:
Paikannimenä

Mäyrämäki, kylä Somerniemellä Somerolla
Mäyrämäki, asuinalue Jyväskylässä.
Mäyrämäki, Kouvolan kaupunginosa.
Sukunimenä

Pekka Mäyrämäki, suomalainen jazzmuusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäyrämäki”, voi hakea sivunnimihaulla, laajalla sivunnimihaulla tai tekstihaulla.
Newark (Kalifornia)

| Newark |
| --- | --- |
 Silliman Activity and Family Aquatic Center Newarkissa.

Valtio:  Yhdysvallat
Osavaltio:   Kalifornia
Piirikunta:  Alameda
Hallinto:  
 – Pormestari:  Alan L. Nagy
Pinta-ala:  
 – Kokonaispinta-ala:  36.00 km²
 – Josta vettä:  0.06 km² 
Väkiluku (2010):  42 573
 – Väestötiheys:  1 274.76 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Newark on kaupunki Alamedan piirikunnassa Kaliforniassa. Sen asukasluku oli vuoden 2010 väestönlaskennassa 42 573. Newarkilla on pinta-alaa 36,0 km². Tästä on vettä vain 0,06 km². Kaupungin pormestarina toimii nykyisin demokraattisen puolueen Alan L. Nagy.
Suurimmat työnantajat

| # | Työnantaja | Työntekijöiden lkm>  |
| --- | --- | --- |
| 1 | Newarkin koulupiiri | 700 |
| 2 | WorldPac | 280 |
| 2 | FullBloom Baking Company | 280 |
| 4 | Risk Management Solutions | 270 |
| 5 | SMART Modular Technologies | 249 |
| 6 | Cargill Salt | 182 |
| 7 | Newarkin kaupunki | 176 |
| 8 | Valassis | 166 |
| 9 | Staples | 154 |
| 10 | The Home Depot | 129 |
(2009-2010)
Jaakob vanhempi

| Jaakob vanhempi |
| --- | --- |
 Albrecht Dürer, Apostoli Jaakob, 1516.
Apostoli
Henkilötiedot
Syntynyt: Betsaida, Juudea, Rooman keisarikunta
Kuollut: 44 jaa. Jerusalem, Juudea, Rooman keisarikunta
Pyhä Jaakob vanhempi eli Jaakob Sebedeuksen poika, suomeksi usein Pyhä Jaakko, oli Uuden Testamentin mukaan yksi Jeesuksen opetuslapsista ja apostoleista. Häntä kutsutaan vanhemmaksi erotuksena Jaakob nuoremmasta, joka kiistanalaisesti yhdistetään usein Jaakob Alfeuksen poikaan ja Jaakobista, Jeesuksen veljestä (eli "Herran veljestä").
Elämä

Jaakob oli evankelista Johanneksen veli. Yhdessä heitä kutsuttiin Sebedeuksen pojiksi, ja Markuksen evankeliumin mukaan Jeesus antoi heille nimen Boanerges, "ukkosenjylinän pojat". Synoptisten evankeliumien mukaan veljekset olivat kalastajia ennen kuin heistä tuli Jeesuksen opetuslapsia. Johanneksen evankeliumissa heidät mainitaan vain kerran, silloinkin ilman etunimiä, muodossa Sebedeuksen pojat
Marttyyrikuolema

Apostolien tekojen mukaan Herodes Agrippa mestautti Jaakobin, joka täten ensimmäisenä apostoleista kärsi marttyyrikuoleman.
Muistopäivä

Jaakob Vanhemman muistopäivä on katolisessa ja anglikaanisessa kirkossa 25. heinäkuuta. Sama päivä on Suomessakin Jaakobin ja Jaakon nimipäivä, Jaakonpäivä. Ennen vuotta 1774 päivä oli myös pyhäpäivä..
Aiheesta muualla

Wikimedia Commonsissa on kuvia tai muita tiedostoja aiheesta .
Apostoli Jaakob Ortodoksi.net
Camerlynck, Achille: St. James the Greater Catholic Encyclopedia.  1911. New York:  Robert Appleton Company. (englanniksi)
Jeesus ja apostolit
| --- | --- |
:  Evankeliumeiden mukaan:  Simon Pietari  •  Andreas  •  Jaakob Sebedeuksen poika  •  Johannes Sebedeuksen poika  •  Filippus  •  Bartolomeus  •  Tuomas  •  Matteus  •  Jaakob Alfeuksen poika  •  Taddeus  •  Simon Kananeus  •  Juudas Iskariot  Apostolien teot ja Paavalin kirjeet:  Mattias  •  Paavali
Isosceles-tekniikka

Isosceles-tekniikka on yksi eniten koulutetuista ja käytetyistä moderneista revolverien ja pistoolien ampumistekniikoista. Isosceles-tekniikan otetta aseesta kutsutaan Suomessa myös symmetriseksi otteeksi.
Isosceles-tekniikka muodostetaan Isosceles-asennosta ja symmetrisestä ampumisotteesta.
Ampumisote

Isosceles-tekniikassa käytetty symmetrinen ote käsiaseesta muodostetaan epäsymmetrisestä Weaver-otteesta poiketen niin, että molemmat kädet puristavat asetta ja työntävät sen eteenpäin muodostaen käsivarsien ja rintakehän väliin symmetrisen tasakylkisen kolmion. Toisin kuin Turret-tekniikassa, kädet tulisi lukita suoriksi. Näin ampuja ei varsinaisesti tarvitse rekyylinhallintaa vaan ase pysyy lukittujen käsivarsien päässä mahdollistaen näin tarkan ja mahdollisesti nopeankin ampumisen.[lähde? ]
Ampumisasento

Isosceles-asento muodostaa otteen kanssa kolmion rintakehän ja käsivarsien väliin, toisin kuin Weaver- ja Turret-tekniikoissa. Asento on tasakylkinen, rintamasuunta eteenpäin. Jalat tulevat samalle leveydelle ja linjalle hartioiden kanssa. Ampujan olisi tarkoitus kyyristyä hivenen eteenpäin. Jotkut ampujat kyyristävät selkäänsä oikein korostetun tarkoituksellisesti.
Kritiikkiä

Suomen Poliisikoulun apulaisjohtajana toimineen psykologi Erkki Ellosen mukaan kyljittäinen asento, jota Weaver- ja Turret-tekniikoissa käytetään, on stressi- ja uhkatilanteissa huomattavasti luontevampi reaktio kuin Isosceles-tekniikan tasakylkinen asento.
Muita ampumistekniikoita

Käsiasetekniikoita on kehitelty 1950-luvun jälkeen paljon, ja voikin sanoa että toisen maailmansodan jälkeinen aika on ollut käsiasetekniikoiden kulta-aikaa. Käyttämistekniikat ovat kehittyneet rinta rinnan käsiaseteknologian kanssa. Varteenotettavina vaihtoehtoina sodanjälkeisistä tekniikkamuunnelmista on syytä mainita ainakin Jussilan esittelemät Turret- ja Weaver-tekniikat. Mainitsemisen arvoinen on myös yksi uusimmista ampumistekniikoista, englantilaissyntyisen Paul Castlen kouluttama Center Axis Relock (CAR). Kyse ei CAR:ssa kuitenkaan ole pelkästä ampumistekniikasta, vaan kokonaisesta aseistetun lähitaistelun menetelmästä, jossa CAR-tekniikoiden lisäksi saatetaan harjoitella myös ampujakohtaisesti soveltamaan muita itselle istuvia ampumistekniikoita eri tilanteisiin. Järjestelmä ei liene vielä rantautunut Suomeen laajemmassa mittakaavassa.
Aiheesta muualla

http://www.io.com/~cortese/firearms/index.html (Arkistoitu – Internet Archive)
Nakia Burrise

| Nakia Burrise |
| --- | --- |

Henkilötiedot
Syntynyt: 21. lokakuuta 1974 (ikä 49)  San Diego, Kalifornia
Ammatti:  näyttelijä laulaja
Näyttelijä
Taiteilijanimet:  Nakia R. Burrise Nakia Ra'Shay Burrise Nakia Ra'shay Burrise
Aktiivisena:  1996–
Merkittävät roolit:  Tanya Sloan (Power Rangers Zeo)
Aiheesta muualla
IMDb 
Elonet
Nakia Burrise (s. 21. lokakuuta 1974 San Diego, Kalifornia) on yhdysvaltalainen näyttelijä ja laulaja, joka tunnetaan parhaiten roolistaan Tanya Sloanina televisiosarjassa Power Rangers Zeo.
Elämäkerta

Burrise syntyi San Diegossa, Kaliforniassa Cornell ja Deborah Burriselle. Hänellä on myös kaksi veljeä Marvell ja Cornell. Burrise kävi Thomas Alva Edison Senior high schoolia Stocktonissa, Kaliforniassa, josta hän valmistui vuonna 1992. Sittemmin Burrise siirtyi opiskelemaan näyttelemistä Kalifornian yliopistoon Los Angelesissa.
Elämäkerta > Näyttelijänä

Burrisen näyttelijän ura alkoi televisiossa vuonna 1996, kun hänen managerinsa huomasi Power Rangersista lehti-ilmoituksen vuonna 1995. Burrise sai lopulta roolin noin sadan hakijan joukosta. Hän näytteli ensi kerran Tanya Sloanin roolissa televisiosarjassa Mighty Morphin Alien Rangers. Hän esiintyi sarjan kaksiosaisessa päätösjaksossa "Hogday Afternoon", jossa Burrisesta tuli uusi ja samalla kolmas keltainen Ranger, kun toista keltaista Rangeria näytellyt Karan Ashley päätti jättää sarjan. Sarjan aikana Ashleyn näyttelemä Aisha Campbell valitsi Burrisen näyttelemän Tanya Sloanin voimansa periäksi. Burrise jatkoi roolissaan Power Rangers Zeossa vuonna 1996, tällä kertaa pääosassa yhdessä Catherine Sutherlandin, Steve Cardenasin, Johnny Yong Boschin, Jason David Frankin ja David Yostin kanssa. Sarjan päätyttyä Burrise oli pääosassa myös elokuvassa Power Rangers turbovaihteella vuotta myöhemmin ja näytteli sarjan Power Rangers Turbo 14. jaksossa ennen kuin päätti jättää sarjan vuonna 1997. Hänen tilalleen neljänneksi keltaiseksi Rangeriksi tuli Ashley Hammondia näytellyt Tracy Lynn Cruz. Sarja jäi myös Burrisen viimeiseksi Power Rangers -ohjelmaksi.
Hän jatkoi esiintymistä televisiossa vierailevissa rooleissa vuoteen 2001 asti muun muassa Smart Guyssa, Moeshassa ja Sabrina, teininoidassa. Burrise piti hetken taukoa näyttelemisestä terveydellisistä syistä ja työskenteli sijaisopettajana. Palattuaan takaisin näyttelemisen pariin vuonna 2005 hän vieraili televisiosarjoissa Boston Legal, Samantha ja Bones. Burrise esiintyi myös elokuvassa Between Kings and Queens.
Jeff Barry

| Jeff Barry |
| --- | --- |

Henkilötiedot
Syntynyt: 3. huhtikuuta 1938 (ikä 86) Brooklyn, New York, [[New York] (osavaltio)|New York]]
Kansalaisuus:  Yhdysvallat
Ammatti:  lauluntekijä, laulaja ja tuottaja
Muusikko
Taiteilijanimi:  Jeff Barry
Tyylilajit:  rock and roll ja popmusiikki
Levy-yhtiöt:  RCA Victor, United Artists Records, Bell Records ja A&M Records 
Aiheesta muualla
Kotisivut
  [ Muokkaa Wikidatassa ] [ ohje ]  
Jeff Barry (s. 3. huhtikuuta 1938 Brooklyn, New York, [[New York] (osavaltio)|New York]]) on yhdysvaltalainen popmusiikin lauluntekijä, laulaja ja tuottaja. Hänet tunnetaan erityisesti 1960-luvulla Ellie Greenwichin kanssa kirjoittamistaan kappaleista, kuten ”Leader of the Pack”, ”River Deep, Mountain High” ja ”I Can Hear Music”. Myöhemmin hän on työskennellyt musiikkituottajana ja kirjoittanut muun muassa elokuvamusiikkia.
Elämä ja ura > Alkuvuodet

Barry syntyi Brooklynissä, New Yorkissa vuonna 1938. Vanhempiensa erottua Barry muutti 7-vuotiaana äitinsä ja siskonsa kanssa Plainfieldiin, New Jerseyyn, jossa he asuivat useita vuosia ennen paluutaan New Yorkiin. Jeff Barry valmistui Erasmus Hall High Schoolista.
Barry sai levytyssopimuksen RCA Recordsilta ja ennätti julkaista esittäjänä useamman singlen. Hän kuitenkin suuntautui laulujen tekemiseen muille esittäjille, ja vuonna 1960 Barryn laulu ”Teenage Sonata” nousi listoille Sam Cooken levyttämänä. Yhä suuremman hitin Barry sai laululla ”Tell Laura I Love Her”, jolla Ray Peterson nousi listaykköseksi vuonna 1960. Hector levytti 1970-luvulla laulusta tehdyn käännöscoverin suomeksi.
Elämä ja ura > Ellie Greenwichin kanssa

Barry tutustui Ellie Greenwichiin, tulevaan vaimoonsa, juhlissa vuonna 1962. He alkoivat kirjoittaa yhdessä lauluja ja saivat nopeasti työpaikan Brill Buildingista, joka toimi lukuisien newyorkilaisten lauluntekijöiden keskuksena. Barry ja Greenwich kirjoittivat yhdessä muun muassa suuriksi hiteiksi tulleet kappaleet ”Da Do Ron Ron” ja ”Be My Baby”.
Vuonna 1964 he siirtyivät Redbird Records -levy-yhtiölle, jonka he omistivat yhdessä George Goldnerin, Jerry Leiberin ja Mike Stollerin kanssa. Yhtiö tunnettiin erityisesti tyttöbändeistään. He kirjoittivat muun muassa ”River Deep, Mountain High”, The Shangri-Las -yhtyeen ”Leader of the Pack” sekä The Beach Boysin ”I Can Hear Music”.
Avioliitto päättyi eroon vuonna 1966. Barry perusti vuonna 1967 levy-yhtiön Steed Records, jonka riveistä nousi suosioon muun muassa laulaja Andy Kim. 1970-luvulla Barry toimi tuottajana muun muassa Neil Diamondille, The Monkeesille ja Van Morrisonille. Barry teki yhteistyössä Marty Sandersin kanssa Freddie Scottin levyttämän hitin ”Am I Groovin' You?” ja tuotti vuonna 1970 Bobby Bloomin laulun ”Montego Bay”.
Elämä ja ura > 1970-luvulta eteenpäin

Vuonna 1971 Jeff Barry muutti Kaliforniaan, jossa hänellä oli tuottajana sopimus A&M Recordsille. Tuotettuaan vuosina 1972–1975 Nino Tempon, April Stevensin ja The Persuasionsin musiikkia hän siirtyi tekemään musiikkia televisioon ja elokuvaan. Hän on tehnyt musiikkia muun muassa televisio-ohjelmiin One Day at a Time, The Jeffersons sekä Family Ties. Hän kuitenkin jatkoi samanaikaisesti uraansa popalalla: vuonna 1974 Barryn sävellys ”I Honestly Love You” nousi listaykköseksi Olivia Newton-Johnin levyttämänä. Vuonna 1984 Jeffrey Osborne ja Joyce Kennedy nousivat top 40 -listalle Barryn sävellyksellä ”The Last Time I Made Love”.
1970- ja 1980-lukujen aikana Jeff Barry loi useita countryhittejä. Näitä esittivät muiden muassa Gary Stewart, Jim Ed Brown, Bellamy Brothers ja Glen Campbell.
Jeff Barry sai toukokuussa 1991 yhdessä Ellie Greenwichin kanssa paikan Songwriters Hall of Famesta. 1990-luvun kuluessa Barry toimi National Academy of Songwritersin puheenjohtajana, ja hänelle myönnettiin vuonna 1998 sen palkinto ”elinikäisistä saavutuksista”.
Musikaalikomedia Knight Life, jonka virallinen ensiesitys oli Floridan Vero Beachilla 2005, on Jeff Barryn säveltämä.
Aiheesta muualla

Charles, Don: Jeff Barry at Spectropop Spectropop.com. Viitattu 27.12.2023. (englanniksi)
Incal

| Incal |
| --- | --- |

Kustantaja:  Egmont Kustannus (Suomi)
Julkaisuaika:  1981 - / 2008 - (Suomi)
Lehtien määrä:  10+
Päähahmo(t):  John DiFool
Kirjoittaja(t):  Alejandro Jodorowsky
Kuvittaja(t):  Mœbius
Sarja: Incal
Edeltävä:  Incal: Edeltävien aikojen kirjat (2010)
Seuraava:  Le Nouveau Rêve (2000)
Incal on Alejandro Jodorowskyn kirjoittama ja Mœbiuksen ja muiden kuvittama science fiction -sarjakuvaromaani. Incal tapahtuu Jodorowskyn omassa fiktiivisessä universumissa ”Jodoversessä”.  Alun perin albumit ovat ilmestyneet vuosina 1981-1989. Suomeksi Incalin julkaisi Egmont Kustannus vuonna 2008.
Tarina > Päähenkilöt

John DiFool, on yksityisetsivä ja satunnainen henkivartija. DiFool ei ole kiinnostunut olemaan mikään sankari, hänellä on ailahteleva mieli ja hän epäilee itseään sekä haluaa vain elää mukavaa elämää, mieluiten juuri Animah'n kanssa. Hän pitää sikareista, ”ouiskysta” (suom. ”viski”) ja gynoidi- prostituoiduista.
Deepo, on DiFoolin uskollinen ja hyväsydäminen ”betonilokki”, joka on yleensä DiFoolia fiksumpi ja aloitteliaampi. Tarinan alkupuolelle Valon Incal antaa sille puhekyvyn.
Animah ja Tanatah, sisarukset jotka vahtivat Valon ja Pimeyden Incaleita. Tanatah palkkasi Metaparonin tappamaan John Difoolin ja tuomaan takaisin hänen ruumiinsa ja Valon Incalin sen mukana. Animah, joka alun perin huolehti Valon Incalista, hallitsee myös psyykkisiä voimia. Tanatah on lisäksi Amok-nimisen kapinaryhmän johtaja.
Metaparoni, suurin kaikista Universumin palkkionmetsästäjistä, palkkasotureista ja taistelija-ässistä. Hän on Solunen adoptio-isä. Hänet lähetetään alun perin surmaamaan DiFool. Hän ei tehnyt sitä, vaan toi DiFoolin jäätyneessä muodossa tietäen, ettei Tanatah pitäisi omaa lupaustaan.
Solune (suomennoksessa Aurinkokuu) Androgyyni messias , joka on Metaparonin adoptiolapsi sekä Animah'n John DiFoolin biologinen lapsi. Animah'n tavoin  Solunellakin on psyykkisiä voimia.
Kill Wolfhead (suom. Kill Koiranpää) on antropomorfinen susi-palkkasoturi Tanatah'n palveluksessa. Kantaa kaunaa DiFoolille, koska tämä ampui hänen korvanlehteensä reiän.
Tarina > Juoni ja paikka

Tarina alkaa tuntemattomalta planeetalta Galaktista imperiumia hallinnoivan ihmiskunnan nimeämättömässä dystopisessa pääkaupungissa, jota kutsutaan puhekielessä kuilukaupungiksi. Bergit, jotka muistuttavat ulkonäöltään lähinnä höyhenettömiä lintuja, asuvat samassa galaksissa ja muodostavat toisen voimaliittoutuman. Valon Incal, joka on suunnattomia voimia sisältävä kristalli, ojennetaan DiFoolille kuolevan bergin viimeisenä tekona. Incalia tavoittelevat eri tavoitteisiin pyrkivät ryhmät ja henkilöt: Bergit, kuilukaupungin korruptoitunut ja dekadentti hallitus, Amok-kapinallisryhmä, Mustaa Incalia palvova Teknoveljeskunta ja Animah, joka oli Valon Incalin vartija.
Tarina > Teemat

Henkeäsalpaavien avaruusvisioiden lisäksi Incal  sisältää runsaasti toimintaa, absurdia huumoria, jännitystä ja  satiiria. Incalin jokainen päähenkilö kuvaa yhtä Tarot-korttia; esimerkiksi John DiFool on selvästi Narri, englannin kielen "fool". (Narria seuraa pieni ystävällinen kumppani, kuten Deepo seuraa DiFoolia tämän matkalla.) Animah on tietysti Jungin Anima, feminiininen kuva miehen psyykeessä.
Laillinen status

Moebius ja Jodorowsky haastoivat Luc Bessonin oikeuteen sanoen tämän elokuvan Viides elementti plagioivan Incalia, mutta he hävisivät jutun. Haastatelussa vuonna 2002 tanskalaiseen Strip!-lehteen Jodorowsky  totesi olevansa ylpeä, että hänen työtään matkitaan.
Albumit > Incal

L'Incal Noir (”Musta Incal”) (1981)
L'Incal Lumière (”Valon Incal”) (1982)
Ce qui est en bas (”Alinen maailma”)(1984)
Ce qui est en haut (”Ylinen maailma”)(1985)
La cinquième essence - Galaxie qui songe (”Viides olomuoto: Uinuva Galaksi”)(1988)
La cinquième essence - La planète Difool (”Viides olomuoto: Planeetta DiFool”)(1989)
Albumit > Incal: Edeltävien aikojen kirjat

Adieu le père (1988)
Détective privé de "Classe R"  (1990)
Croot! (1991)
Anarchopsychotiques  (1992)
Ouisky, SPV et homéoputes  (1993)
Suicide Allée  (1995)
Albumit > Incalin jälkeen

Le nouveau reve (2000)
Albumit > Lopullinen Incal

Les Quatre John Difool (2008)
L'Androgyne Capricieux (ei vielä julkaistu)
Incal suomeksi

Incalia julkaistiin aikoinaan vain ensimmäinen osa. Kaikki kuusi osaa julkaistiin ranskalaiseen tapaan tehtynä yhtenä kirjana 2008.
Esiosa Incal: Edeltävien aikojen kirjat julkaistiin 2010.
Aiheesta muualla

Egmont #Incal:Edeltävien aikojen kirjat
Incal: Edeltävien aikojen kirjat
Nakkelit (suku)

| Nakkelit (suku) |
| --- | --- |
 Pähkinänakkeli (Sitta europaea)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Nakkelit Sittidae
Suku::  Nakkelit Sitta  Linnaeus, 1758
Katso myös
   Nakkelit (suku) Wikispeciesissä   Nakkelit (suku) Commonsissa 
Infobox OKVirheellinen NIMI-arvo: 
Nakkelit (Sitta) on nakkelien heimoon kuuluva lintusuku. Sukuun kuuluu 25 lajia.
Nakkelien sukuun (Sitta) kuuluvia lajeja

Aasiannakkeli (Sitta castanea)
Algeriannakkeli (Sitta ledanti)
Amerikannakkeli (Sitta carolinensis)
Assaminnakkeli (Sitta nagaensis)
Burmannakkeli (Sitta victoriae)
Filippiiniennakkeli (Sitta oenochlamys)
Himalajannakkeli (Sitta himalayensis)
Idänkallionakkeli (Sitta tephronota)
Isonakkeli (Sitta magna)
Kallionakkeli (Sitta neumayer)
Kashmirinnakkeli (Sitta cashmirensis)
Kaunonakkeli (Sitta formosa)
Kiinannakkeli (Sitta villosa)
Korsikannakkeli (Sitta whiteheadi)
Mustalakkinakkeli (Sitta leucopsis)
Mustaotsanakkeli (Sitta frontalis)
Mäntynakkeli (Sitta pygmaea)
Punarintanakkeli (Sitta krueperi)
Pähkinänakkeli (Sitta europaea)
Ruskopäänakkeli (Sitta pusilla)
Siperiannakkeli (Sitta arctica)
Sundannakkeli (Sitta azurea)
Valkokulmanakkeli (Sitta canadensis)
Vietnaminnakkeli (Sitta solangiae)
Yunnaninnakkeli (Sitta yunnanensis)
Aiheesta muualla

ITIS: Sitta (englanniksi)
Naples

Naples tarkoittaa seuraavia maantieteellisiä paikkoja:
Napoli, englanniksi Naples, kaupunki Italiassa
Naples, paikka Yhdysvalloissa:
Naples, kaupunki Floridassa
Naples, kaupunki Idahossa
Naples, kaupunki Illinoisissa
Naples, kaupunki Mainessa
Naples, kaupunki New Yorkissa
Naples, kaupunki Etelä-Dakotassa
Naples, kaupunki Texasissa
Naples, kaupunki Utahissa
Naples, kaupunki Wisconsinissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naples”, voi hakea sivunnimihaulla, laajalla sivunnimihaulla tai tekstihaulla.